AIŠKINAMASIS RAŠTAS

Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo patvirtinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – patvirtinti Molėtų rajono savivaldybės parduodamų būstų ir pagalbinio ūkio paskirties pastatų sąrašą (toliau – Sąrašas).

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Pardavus šiame Sąraše esančius būstus, lėšos bus panaudotos socialinio būsto fondo plėtrai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2022 m. rugsėjo 29 d. sprendimu Nr. B1-189 „Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo patvirtinimo“ patvirtino Sąrašą.

Vadovaujantis Lietuvos Respublikos paramos būstui įsigyti ar išsinuomoti įstatymo (toliau – Įstatymas) 25 straipsnio 2 dalies nuostatomis, nuo 2022 m. rugsėjo 29 d. buvo parduoti 2 savivaldybės būstai, esantys Molėtų rajone.

2 šeimos, su kuriomis 2021 metais buvo sudarytos savivaldybės būsto nuomos sutartys, sumažėjus jų pajamoms, pateikė prašymus nuomojamą savivaldybės būstą nuomoti kaip socialinį būstą ir šie būstai buvo įrašyti į socialinio būsto fondo sąrašą.

Vadovaujantis Įstatymo 5 dalimi, atlaisvintas savivaldybės būstas, esantis Molėtų r. sav., Suginčių sen., Sidabrinių k., Eglyno g. 7, buvo įrašytas socialinio būsto fondo sąrašą.

Asmenų ir šeimų, turinčių teisę į socialinio būsto nuomą, sąraše šiuo metu yra 140 asmenų/šeimų, laukiančių išsinuomoti socialinį būstą. Atsižvelgiant į būsto poreikį, į Sąrašą neįtraukiami Molėtų rajone esantys būstai, kurie 2020 – 2023 metais buvo perkelti iš Molėtų rajono savivaldybės socialinio būsto sąrašo į Molėtų rajono savivaldybės būsto sąrašą ir iki minėtų metų nėra buvę įrašyti į Molėtų rajono savivaldybės būstų fondo sąrašą. Išskyrus savivaldybės būstą, esantį Molėtų r. sav., Balninkų sen., Girsteitiškio k., Mokyklos. g 8, kurį nuomoja 1 šeima ir kuriam reikalingas stogo keitimas bei vidaus pertvarų, sienų remontas. Šį daug lėšų remontui reikalaujantį būstą siūloma įrašyti į Sąrašą.

Atsižvelgiant į aukščiau minėtus pasikeitimus Molėtų rajono savivaldybės socialinio būstų fondo sąrašuose, Savivaldybės tarybai teikiamas sprendimo projektas dėl Sąrašo tvirtinimo.